بلاروس خاریجی ایشلر باخانی ولادیمیر ماکی، تورکییه‌نی اؤنجه‌لیکلی اورتاق گؤردوکلرینی بیلدیردی،
"تورکییه ایله دوستلوغوموزا بؤیوک اؤنم وئریریک و بوتون ساحه‌لرده داها وئریملی ایش بیرلیگینین یارانماسینی ایسته‌ییریک" دئدی.
مینسک‌ده‌کی خاریجی ایشلر باخانلیغیندا، ولادیمیر ماکی ایله خاریجی ایشلر باخانی مؤولود چاووش‌اوغلو، گئچیردیکلری گؤروشمه‌دن سونرا اورتاق مطبوعات کنفرانسینا قاتیلدی.
بلاروس ایله تورکییه آراسین‌داکی اقتصادی امکداشلیغین اؤنمینه ایشاره ائد‌ن ماکی، تیجارت اورتاق چالیشما قروپونون اولوشدورولدوغونو و ایکی اؤلکه آراسین‌دا تیجارت ساحه‌سینده آددیملار آتیلاجاغینی وورغولادی.
بلاروس خاریجی ایشلر باخانی ماکی، بلاروس‌دا تورک ایشلتمه‌لرین ساییسینین آرتماسی لازیم اولدوغونا دقت چکه‌رک،
"تورک ایشلتمه‌لرین، بلاروس اقتصادینا یاتیریمینین حجمی ۸۰۰ میلیون دلاری آشدی. اؤلکه‌میزده تخمیناً ۱۴۰ تورک شیرکتی وار" دئدی.
ماکی، ایکی اؤلکه آراسین‌دا تکنولوژی، یاتیریم و تحصیل ساحه‌سین‌ده امکداشلیغینی گئنیشلتمک ایستدیکلرینی ده دیله گتیردی.
